turjo4nis/wikipedia-bn-dump-20250701 huggingface dataset:
জর্জ অ্যালফ্রেড হেন্টি

জর্জ অ্যালফ্রেড হেন্টি বা জি.এ. হেন্টি (সংক্ষিপ্ত) () (জন্ম:৮ ডিসেম্বর ১৮৩২, মৃত্যু:১৬ নভেম্বর ১৯০২) ছিলেন একজন ইংরেজ লেখক এবং যুদ্ধকালীন প্রতিনিধি। তিনি তার ঐতিহাসিক রোমাঞ্চক উপন্যাসগুলির জন্য বিশেষভাবে পরিচিত যেসব ঊনবিংশ শতাব্দীর শেষের দিকে ব্যাপক জনপ্রিয় ছিল। তার কাজগুলোর মধ্যে দ্য ড্রাগন ও দ্য রেভেন () (১৮৮৬, ফর দা টেম্পল () (১৮৮৮), আন্ডার ড্রেক'স ফ্ল্যাগ () (১৮৮৩)  ও ইন দা ফ্রিডম কস্‌ () (১৮৮৫) উল্লেখযোগ্য।

জীবনী 
জর্জ অ্যালফ্রেড হেন্টি ইংল্যান্ডের কেমব্রীজশায়ারের নিকটবর্তী ট্রামপিংটনে ১৮৩২-এর ডিসেম্বরে জন্মগ্রহণ করেন। শিশুকালে অসুস্থতার কারণে তার অনেকটা সময় বিছানায় কাটাতে হয়। তিনি লন্ডনের ওয়েস্টমিনিস্টার স্কুল ও পরবরতীতে কেমব্রীজের গোনভেল এন্ড কিস কলেজে পড়াশোনা করেন। তিনি বিশ্ববিদ্যালয়ের পড়াশোনা অসম্পন্ন করেই ক্রিমীয় যুদ্ধে সেনা হাসপাতালে স্বেচ্ছাসেবায় যোগ দেন।

সেনাবাহিনির ক্যাপ্টেন পদ থেকে অবসর নেওয়ার কিছুদিন পুর্বে তিনি এলিজাবেথ ফাইনাকেনকে বিয়ে করেন। এই দম্পত্তির চার সন্তান ছিল। দীর্ঘদিনের অসুস্থতার কারণে এলিজাবেথ ১৮৬৫ সালে মৃত্যুবরণ করেন। স্ত্রীর মৃত্যুর কিছুদিন পর থেকেই হেনটি স্ট্যান্ডার্ড নামক একটি পত্রিকায় লেখালেখি শুরু। পত্রিকাটি তাকে তাদের বিশেষ প্রতিনিধি হিসেবে ১৮৬৬ সালে অস্ট্রো-ইতালীয় যুদ্ধে পাঠায়। হেনটি তার দীর্ঘজীবনে যাচাই ছাড়াই ব্রিটিশ সাম্রাজ্যকে সমর্থন দিয়েছে।

তার প্রথম বই আউট অফ দ্য পাম্পাস ১৮৬৮ সালে প্রকাশিত হয়। তিনি শিশুদের জন্য ১২২টি বই প্রকাশ করলেও পাশাপাশি তিনি পূর্ণবয়স্কদের জন্যও বই লিখেছিলেন।

১৯০২ সালের ১৬ নভেম্বর জর্জ আলফার্ড হেন্টি ডরসেটের ওয়েমুথে মৃত্যুবরণ করেন। মৃত্যুর সময় তিনি বাই কন্ডাক্ট অ্যান্ড কারেজ নামের একটি উপন্যাস অসমাপ্ত করে রেখে গিয়েছিলেন; যা পরবর্তীতে তার ছেলে সি.জি. হেন্টি  সমাপ্ত করেন।

পদটীকা

তথ্যসূত্র 
  হেন্টি সোসাইটির ওয়েবসাইট

বহিঃসংযোগ 

  (plain text and HTML)
 
Works by or about G. A. Henty at Internet Archive (new search, scanned books, original editions, illustrated)
Works by G. A. Henty at Internet Archive (old search)

Works by and about G. A. Henty at Michigan Digitization Project
Works about G. A. Henty at BallantyneTheBrave.com
Alternative article containing additional information
G.A. Henty Collection at the University of South Florida

১৮৩২-এ জন্ম
১৯০২-এ মৃত্যু
ইংরেজ ঔপন্যাসিক
যুদ্ধকালীন প্রতিনিধি
ক্রিমীয় যুদ্ধে ব্রিটিশ সেনাবাহিনীর কর্মী
১৯শ শতাব্দীর ইংরেজ ঔপন্যাসিক
ট্রাম্পিংটনের ব্যক্তি
রয়্যাল আর্মি সার্ভিস কোরের কর্মকর্তা
গনভিল ও কাইয়াস কলেজ, কেমব্রিজের প্রাক্তন শিক্ষার্থী
ভিক্টোরিয় ঔপন্যাসিক
ব্রম্পটন সমাধিস্থলে সমাধিস্থ
জোয়ানট মার্টোরেল

জোয়ানট মার্টোরেল () (গান্ডিয়া, ভ্যালেন্সিয়ার দক্ষিণে, ১৪১৩ – ১৪৬৮) ভ্যালেন্সিয়ার একজন সৈনিক ছিলেন। তিনিই টিরান্ট লো ব্লাঞ্চ বইটির লেখক যা ভ্যালেন্সিয়ান-এ লেখা (মার্টোরেল একে "দ্য ভ্যালেন্সিয়ান পপুলার" "ভালগার লিয়েঙ্গা ভ্যালেন্সিয়ানা" বলতেন) হয়েছিল। ১৪৯০ সালে ভ্যালেন্সিয়ায় প্রকাশিত এই বইটিকে অনেকে ইউরোপের প্রথম আধুনিক উপন্যাস বলেন।

এতে বাইজেনটাইন সাম্রাজ্যকালীন সময়ে এক সৈনিকের রোমাঞ্চকর অভিযানের কাহিনী। এখানে কাতালান সঙ্গীর সত্যিকার জীবনের প্রতিচ্ছবি খুঁজে পাওয়া যাবে। ডন কুইজের বই পোড়ানোর অংশ সম্পর্কে মিগুয়েল দ্য কারভান্তেস একে শ্রেষ্ঠ সৌজন্যমূলক উপন্যাস (চিভালরি উপন্যাস) বলেন। মার্টোরেল একজন সাহসী ব্যক্তি ছিলেন এবং আদালতের চক্রান্তের কারণে তাকে আগে-ভাগেই মৃত্যুবরণ করতে হয়। এর ফলে তার বন্ধু মার্টি জোয়ার দ্য গালবাকেই উপন্যাসটি শেষ করতে হয়।

তথ্যসূত্র

বহিঃসংযোগ 

 জোয়ানট মার্টোরেল কাতালান ভাষার লেখকদের সংস্থা। কাতালান, ইংরেজি ও স্প্যানিশে ওয়েবসাইটটি রয়েছে।
জোয়ানট মার্টোরেলের টিরান্ট লো ব্লাঙ্ক লিয়েত্রা, কাতালান সাহিত্য অনলাইন (কাতালোনিয়ার উন্মুক্ত বিশ্ববিদ্যালয়) 

১৪১৩-এ জন্ম
১৪৬৮-এ মৃত্যু
ভ্যালেন্সিয়ার ব্যক্তি
ভ্যালেন্সিয়ার লেখক
পঞ্চাদশ শতকের স্প্যানিশ লেখক
ডেরেক কার্টিস বক

ডেরেক কার্টিস বক একজন মার্কিন আইনজীবী এবং হার্ভার্ড বিশ্ববিদ্যালয় এর সাবেক প্রেসিডেন্ট।

জীবনী
বক ১৯৩০ সালের ২২ মার্চ পেন্সিলভেনিয়ায় জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৫১ সালে বিএ, হার্ভার্ড বিশ্ববিদ্যালয় থেকে ১৯৫৪ সালে জেডি এবং জর্জ ওয়াশিংটন বিশ্ববিদ্যালয় থেকে ১৯৫৮ সালে এএম ডিগ্রি অর্জন করেন। তিনি ১৯৬৮ থেকে ১৯৭১ সাল পর্যন্ত হার্ভার্ড ল স্কুলের ডীনের দায়িত্ব পালন করেন। ১৯৭১ থেকে ১৯৯১ সাল পর্যন্ত হার্ভার্ড বিশ্ববিদ্যালয়ের ২৫তম প্রেসিডেন্ট হিসেবে দায়িত্ব পালন করেন।

তথ্যসূত্র

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৩০-এ জন্ম
ফুলব্রাইট স্কলার
হার্ভার্ড ল স্কুলের ডীন
জন এফ কেনেডি স্কুল অফ গভার্নমেন্টের শিক্ষক
হার্ভার্ড গ্রাজুয়েট স্কুল অফ এডুকেশনের শিক্ষক
হার্ভার্ড ল স্কুলের প্রাক্তন শিক্ষার্থী
হার্ভার্ড ল স্কুলের শিক্ষক
হার্ভার্ড বিশ্ববিদ্যালয়ের প্রেসিডেন্ট
ওলন্দাজ বংশোদ্ভূত মার্কিন ব্যক্তি
মার্কিন ফিলোসফিক্যাল সোসাইটির সদস্য
বাংলাদেশ হকি ফেডারেশন

বাংলাদেশ হকি ফেডারেশন বাংলাদেশের হকি খেলার প্রশাসনিক সংস্থা। ১৯৭১ সালে এটি প্রতিষ্ঠিত হয়। ১৯৭৩ সালে বাংলাদেশ আন্তর্জাতিক হকি ফেডারেশন ও ১৯৭৫ সালে এশীয় হকি ফেডারেশনের সদস্যপদ লাভ করে।।

ইতিহাস

শুভেচ্ছা দূত 

১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।

আরও দেখুন
 বাংলাদেশ পুরুষ জাতীয় ফিল্ড হকি দল

তথ্যসূত্র

বহিঃসংযোগ 

বাংলাদেশে ফিল্ড হকি
হকি
খেলা
১৯৭১-এ প্রতিষ্ঠিত
বাংলাদেশে ক্রীড়া পরিচালনা পরিষদ
বাংলাদেশ এ ক্রিকেট দল

বাংলাদেশ এ ক্রিকেট দল আন্তর্জাতিক ক্রিকেট অঙ্গনে অন্যতম ক্রিকেট দল হিসেবে বাংলাদেশের প্রতিনিধিত্ব করছে। বাংলাদেশ জাতীয় ক্রিকেট দলের পরের স্থানে অবস্থানকারী এ দলটি বাংলাদেশের দ্বিতীয় সারির দল হিসেবে আন্তর্জাতিকভাবে পরিচিত। ২০০১-০২ মৌসুমে প্রথম-শ্রেণীর ক্রিকেটে পাকিস্তানের পূর্ণাঙ্গ দলের বিপক্ষে প্রথম খেলেতে নেমেছিল।

১৮ মার্চ, ২০১৪ তারিখে আইসিসি টুয়েন্টি২০ বিশ্বকাপের জন্য পূর্ব-নির্ধারিত প্রস্তুতিমূলক খেলায় দলটি দক্ষিণ আফ্রিকার বিপক্ষে অংশগ্রহণ করে। নারায়ণগঞ্জের ফতুল্লায় অবস্থিত খান সাহেব ওসমান আলী স্টেডিয়ামের দিন-রাতের ক্রিকেট খেলায় তারা ৯ বল বাকী থাকতেই ৫ উইকেটের ব্যবধানে পরাজিত হয়। দলের পক্ষে সর্বোচ্চ রান করেন মুক্তার আলী (৩৫*) ও সেরা বোলিং প্রদর্শন করেন তাইজুল ইসলাম (৩/১২)।

দলের সদস্য 
ওয়েস্ট ইন্ডিজ সফরে ৩টি একদিনের ক্রিকেট ও ২টি টুয়েন্টি২০ খেলার জন্য ১০ মে, ২০১৪ তারিখে ঘোষিত দলের বর্তমান সদস্যগণ হলেন -

নাসির হোসেন (অঃ), নাঈম ইসলাম, ইমরুল কায়েস, শামসুর রহমান, মমিনুল হক, মার্শাল আইয়ুব, আব্দুল মজিদ, মুস্তাফিজুর রহমান, নুরুল হাসান (উইঃ), সোহাগ গাজী, মুক্তার আলী, ইলিয়াস সানি, রবিউল ইসলাম, শুভাশিস রায় ও তাইজুল ইসলাম।

এছাড়াও নিম্নবর্ণিত খেলোয়াড়গণ গত এক বছরের মধ্যে আন্তর্জাতিক ক্রিকেটে অংশ নিয়েছেন:
সৌম্য সরকার, জুনায়েদ সিদ্দিকী, মিঠুন আলী, শুভগত হোম, মোসাদ্দেক হোসেন, জিয়াউর রহমান, মোহাম্মদ শহীদ,  আরাফাত সানি, তাসকিন আহমেদ।

তথ্যসূত্র

আরও দেখুন 
 বাংলাদেশ ক্রিকেট বোর্ড
 বাংলাদেশ জাতীয় ক্রিকেট দল
 ২০১৪ আইসিসি বিশ্ব টুয়েন্টি২০
 বাংলাদেশ অনূর্ধ্ব-১৯ ক্রিকেট দল
 বাংলাদেশ জাতীয় মহিলা ক্রিকেট দল

আন্তর্জাতিক ক্রিকেটে বাংলাদেশ
জাতীয় এ ক্রিকেট দল
বাংলাদেশের জাতীয় ক্রীড়া দল
সালাদিন অ্যানিমেটেড সিরিজ

সালাদিন (আরবিঃصلاح الدين সালাহ-আল-দিন) হল ইসলামিক মহানায়ক সালাউদ্দিন আয়ুবীর জীবন অনুসরণে নির্মিত একটি অ্যানিমেটেড প্রকল্প। মালয়শিয়ার মাল্টিমিডিয়া ডেভেলাপমেন্ট করপোরেশন(MDeC) কর্তৃক প্রকল্প গৃহীত ও প্রস্তুতকৃত এই থ্রিডি অ্যানিমেটেড কার্টুন সিরিজটি  প্রায় ২৫ মিনিট দৈর্ঘ্যের পৃথক ১৩টি পর্বে নির্মিত হয় যা ২০০৯ সালে কাতারের জীম টিভিতে (প্রাক্তন আল-জাজিরা চিলড্রেনস চ্যানেল) ধারাবাহিকভাবে সম্প্রচার করা হয়েছিল।

আরও দেখুন
কিংডম অব হেভেন (চলচ্চিত্র)

তথ্যসূত্র 

 অফিসিয়াল ওয়েবসাইট
 MDeC-এর অফিসিয়াল ওয়েবসাইট 

কম্পিউটার-অ্যানিমেটেড চলচ্চিত্র
অ্যানিমেটেড টেলিভিশন ধারাবাহিক
মালয়েশিয়ার অ্যানিমেটেড টেলিভিশন ধারাবাহিক
ইসলাম সম্পর্কিত টেলিভিশন ধারাবাহিক
ইসলামি অ্যানিমেটেড চলচ্চিত্র
রাসেল মোশার পিটজার

রাসেল মোশার পিটজার একজন তাত্ত্বিক রসায়নবিজ্ঞানী এবং শিক্ষাবিদ। তিনি ক্যালিফোর্নিয়ার বার্কলেতে জন্মগ্রহণ করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯৫৯ সালে রসায়নে ব্যাচেলর অব সায়েন্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৬৩ সালে পদার্থবিজ্ঞানে মাস্টার অব আর্টস এবং রাসায়নিক পদার্থবিজ্ঞানে পিএইচডি ডিগ্রি অর্জন করেন। ম্যাসাচুসেট্‌স ইনস্টিটিউট অফ টেকনোলজিতে জন ক্লার্ক স্লেটার এর গবেষণা দলের সহযোগিতায় হার্ভার্ড বিশ্ববিদ্যালয় এ তিনি উইলিয়াম লিপ্সচম্ব এর সাথে কাজ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। ১৯৬৮ সালে ওহাইও স্টেট ইউনিভার্সিটিতে শিক্ষক হিসেবে যোগদানের পূর্বে তিনি ক্যালিফোর্নিয়া ইনস্টিটিউট অফ টেকনোলজিতে শিক্ষকতা করেন। ১৯৭৯ সালে তিনি অধ্যাপক পদে উন্নীত হন এবং ১৯৮৯ থেকে ১৯৯৪ সাল পর্যন্ত বিভাগের চেয়ার হিসেবে দায়িত্ব পালন করেন। ১৯৮৬-১৯৮৭ সালে তিনি ওহাইও সুপারকম্পিউটার সেন্টার এর ভারপ্রাপ্ত সহযোগী পরিচালক হিসেবে দায়িত্ব পালন করেন। ২০০১-২০০৩ সাল পর্যন্ত তিনি ওহাইও সুপারকম্পিউটার সেন্টার এর অন্তর্বর্তীকালীন পরিচালক হিসেবে দায়িত্ব পালন করেন।

তথ্যসূত্র

জীবিত ব্যক্তি
১৯৩৮-এ জন্ম
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
তাত্ত্বিক রসায়নবিদ
মার্কিন রসায়নবিদ
ওহাইও স্টেট বিশ্ববিদ্যালয়ের শিক্ষক
ম্যাসাচুসেট্‌স ইনস্টিটিউট অফ টেকনোলজির ফেলো
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়ার বিজ্ঞানী
জন ক্লার্ক স্লেটার

জন ক্লার্ক স্লেটার একজন মার্কিন পদার্থবিজ্ঞানী যিনি পরমাণু, অণু এবং সলিডের ইলেক্ট্রনিক গঠন তত্ত্বে গুরুত্বপূর্ণ অবদান রেখেছেন। তিনি মাইক্রোওয়েভ ইলেক্ট্রনিক্সেও গুরুত্বপূর্ণ অবদান রেখেছেন। তিনি রোচেস্টার বিশ্ববিদ্যালয় থেকে ১৯২০ সালে বিএস এবং হার্ভার্ড বিশ্ববিদ্যালয় থেকে ১৯২৩ সালে পদার্থবিজ্ঞানে পিএইচডি ডিগ্রি অর্জন করেন। তিনি কেমব্রিজ বিশ্ববিদ্যালয় ও ইউনিভার্সিটি অফ কোপেনহেগেন এ ডক্টরেটোত্তর গবেষণা সম্পন্ন করেন। তিনি যুক্তরাষ্ট্রে ফিরে হার্ভার্ড বিশ্ববিদ্যালয় এর পদার্থবিজ্ঞান বিভাগে যোগদান করেন। ১৯৩০ সালে ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট কার্ল টেলর কম্পটন তাকে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগের চেয়ারম্যান হিসেবে নিয়োগ দেন। তিনি উপস্নাতক পাঠ্যসূচী ঢেলে সাজালেন। তিনি ১৯৩৩ থেকে ১৯৬৮ সালের মধ্যে ১৪টি বই লিখেন। দ্বিতীয় বিশ্বযুদ্ধ চলাকালে মাইক্রোওয়েভ ট্রান্সমিশনের ওপর তার কাজ, এমআইটি রেডিয়েশন ল্যাবরেটরী এর সহযোগিতায় এবং যার কিছু অংশ বেল ল্যাব্‌স এ হয়েছিল, রাডার এর উন্নয়নে ভূমিকা রেখেছিল। 
১৯৫০ সালে তিনি পদার্থবিজ্ঞান বিভাগে সলিড স্টেট অ্যান্ড মলিকুলার থিওরি গ্রুপ গঠন করেন। পরের বছর তিনি বিভাগের চেয়ারম্যানশিপ ছেড়ে দেন এবং এক বছর ব্রুকহ্যাভেন ন্যাশনাল ল্যাবরেটরীতে কাজ করেন। পরে তিনি ফ্লোরিডা বিশ্ববিদ্যালয় এ কোয়ান্টাম থিওরি প্রজেক্টে গবেষণা অধ্যাপক হিসেবে যোগদান করেন।

তথ্যসূত্র

হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
ম্যাসাচুসেট্‌স ইনস্টিটিউট অব টেকনোলজির শিক্ষক
১৯০০-এ জন্ম
রচেস্টার বিশ্ববিদ্যালয়ের প্রাক্তন শিক্ষার্থী
তাত্ত্বিক রসায়নবিদ
মার্কিন ফিজিক্যাল রসায়নবিদ
ন্যাশনাল মেডেল অফ সাইন্স বিজয়ী
ইন্টারন্যাশনাল একাডেমী অফ কোয়ান্টাম মলিকিউলার সায়েন্সের সদস্য
ফ্লোরিডা বিশ্ববিদ্যালয়ের শিক্ষক
গুগেনহাইম গবেষণা বৃত্তিধারী
মার্কিন পদার্থবিজ্ঞানী
১৯৭৬-এ মৃত্যু
আর্ভিং ল্যাংমিউয়র অ্যাওয়ার্ড বিজয়ী
২০শ শতাব্দীর মার্কিন পদার্থবিজ্ঞানী
মার্কিন ভৌত রসায়নবিদ
আমেরিকান ফিজিক্যাল সোসাইটির বিশিষ্ট সভ্য
রয়েল সুয়েডীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
খাদিমনগর জাতীয় উদ্যান

খাদিমনগর জাতীয় উদ্যান বাংলাদেশের সিলেট জেলায় অবস্থিত একটি জাতীয় উদ্যান। ২০০৬ সালের ১৩ এপ্রিল এটি প্রতিষ্ঠিত হয়। ৬৭৮.৮০ হেক্টর (১৬৭৭ একর) জমি নিয়ে এই জাতীয় উদ্যানটি গঠিত।

প্রাণ বৈচিত্র্য
খাদিমনগর জাতীয় উদ্যানে প্রায় ২১৭ প্রজাতির গাছ এবং ৮৩ প্রজাতির প্রাণী রয়েছে।

উদ্ভিদ
খাদিমনগর জাতীয় উদ্যানে আছে প্রচুর সেগুন গাছ। এছাড়াও দেখা যায়  ঢাকি জাম, গর্জন, চম্পা ফুল, চিকরাশি, চাপালিশ, মেহগনি, শিমুল, চন্দন, জারুল, আম, জাম, কাউ, লটকন, বন বড়ই, জাওয়া, কাইমূলা, গুল্লি, পিতরাজ, বট, আমলকি, হরিতকি, বহেড়া, মান্দা, পারুয়া, মিনজিরি, অর্জুন, একাশিয়া প্রভৃতি। বাঁশের প্রজাতিগুলো হচ্ছে জাইবাশ, বেতুয়া বাঁশ, পেঁচা বাঁশ, পারুয়া বাঁশ এবং বেতের প্রজাতিগুলো হচ্ছে তাল্লাবেত, জালিবেত।

প্রাণী
এই উদ্যানে পাখির মধ্যে রয়েছে দোয়েল, ময়না, শ্যামা, কাক, কোকিল, টিয়া, কাঠ ঠোকরা, মাছরাঙ্গা, চিল, ঘুঘু, বক, টুনটুনি, চড়ুই, বুলবুলি, বনমোরগ, মথুরা, শালিক। স্তন্যপায়ীর মধ্যে রয়েছে বানর, হনুমান, শিয়াল, বনবিড়াল, বেজি, কাঠবিড়াল, ইঁদুর, খরগোশ, মেছো বাঘ। সাপের মধ্যে আছে অজগর, দারাইশ, উলুপুড়া, চন্দ বুড়াসহ নানা বিষধর সাপ।

শকুনের নিরাপদ এলাকা
শকুনের নিরাপদ এলাকা-১ তফসিল অনুসারে খাদিমনগর জাতীয় উদ্যান শকুনের জন্য নিরাপদ বলে ঘোষিত।

পর্যটন 

ঘন বনে ভ্রমণের প্রশান্তি পেতে বিভিন্ন সময়েই ভীড় করে থাকে ভ্রমণ পিপাসুরা। কেউ কেউ মূল শহর থেকে ব্যক্তিগতভাবে সাইকেলে চড়েও বনভ্রমণে চলে আসেন। বর্ষায় কোথাও কোথাও পানির নালাও পার হতে হয়, তবে শীতেও বেশ পাতাবহুল থাকে বন। তবে বনের পথ ধরে কাঁটা জাতীয় উদ্ভিদের মোটামুটি সুলভ প্রাপ্তি দেখা যায়।

চিত্রশালা

তথ্যসূত্র

বহিঃসংযোগ 

বাংলাদেশের জাতীয় উদ্যান
সিলেট জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বীরগঞ্জ জাতীয় উদ্যান

বীরগঞ্জ জাতীয় উদ্যান বাংলাদেশের দিনাজপুর জেলার বীরগঞ্জ উপজেলায় অবস্থিত একটি জাতীয় উদ্যান। ২০১১ সালের ১৪ ডিসেম্বর এটি প্রতিষ্ঠিত হয়। ১৬৮.৫৬ হেক্টর  জমি নিয়ে এই জাতীয় উদ্যানটি গঠিত।

প্রাণ বৈচিত্র্য
বীরগঞ্জ জাতীয় উদ্যানে বিভিন্ন প্রজাতির বৃক্ষ যেমন শাল, বেত, বাশ, শিমুল, শিশু, সোনালু দেখতে পাওয়া যায়। তবে শাল হচ্ছে এই জঙ্গলের প্রধান বৃক্ষ। এছাড়া এই উদ্যানে বিভিন্ন প্রজাতির পাখি, সাপ, স্বরীসৃপ ইত্যাদি রয়েছে।

ভূপ্রকৃতি
এই শালবনের পাশ দিয়ে ঢেপা নদী বয়ে গেছে।

তথ্যসূত্র

বহিঃসংযোগ 

বাংলাদেশের জাতীয় উদ্যান
দিনাজপুর জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
নবাবগঞ্জ জাতীয় উদ্যান

নবাবগঞ্জ জাতীয় উদ্যান বাংলাদেশের দিনাজপুর জেলার নবাবগঞ্জ উপজেলায়  অবস্থিত একটি জাতীয় উদ্যান। ৫১৭.৬১ হেক্টর  বা ১২৭৮.৪৯ একর জমি নিয়ে এই উদ্যানটি গঠিত। এই বনে শাল ছাড়াও সেগুন, গামার, কড়ই, বেত, বাঁশ, জামসহ প্রায় ২০ থেকে ৩০ প্রজাতির গাছগাছড়া রয়েছে। প্রানীদের মধ্যে রয়েছে বিভিন্ন রকমের পাখি এবং ভয়ানক প্রানীর মধ্যে রয়েছে শিয়াল যা সন্ধ্যার পর ছাড়া দেখা যায় না।

অবস্থান
নবাবগঞ্জ উপজেলা সদর থেকে প্রায় এক কিলোমিটার উত্তর-পশ্চিমে এই জাতীয় উদ্যানের অবস্থান। তবে  নবাবগঞ্জ সদরের জিরো পয়েন্ট থেকে এক কিলোমিটার দুরত্ব হলেও অনেকটা শহরের গা-ঘেষে অবস্থান করছে নবাবগঞ্জ জাতীয় উদ্যান।

জীববৈচিত্র্য

উদ্ভিদ 
নবাবগঞ্জ জাতীয় উদ্যানের প্রধান বৃক্ষ শাল ও সেগুন। এছাড়াও আছে গামার, ইউক্যালিপটাস, জাম, আকাশমনি ও নানান শ্রেণির অর্কিড।

প্রাণী
এই উদ্যানের বাসিন্দা বন্যপ্রাণীর মধ্যে আছে বনবিড়াল, বাংলা খেঁকশিয়াল, মেছোবাঘ ও নানান রকম সাপ। নানান জাতের পাখিও আছে এ বনে। তবে বর্তমান সময়ে সবচেয়ে বেশি দেখা যায় খেঁকশিয়াল।

আশুড়ার বিল 
এ বিলে লাল খলসেসহ বিলুপ্তপ্রায় ৮ প্রজাতির মাছ ধরা পড়ে। তাছাড়াও আইড়, শোল, গজাড়, টেংরা, বাইম, মাগুর, পুঁটি, চিংড়ি, কইসহ মৌসুমে আরো কিছু বিচিত্র প্রজাতির প্রায় ১২০ মেট্রিক টন মাছ পাওয়া যায়। তবে অত্যন্ত সুস্বাদের জন্য এ বিলে বোয়াল- পাবদা বিখ্যাত।

তথ্যসূত্র

বহিঃসংযোগ 

বাংলাদেশের জাতীয় উদ্যান
দিনাজপুর জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
দিনাজপুর জেলা
২০১০-এ বাংলাদেশে প্রতিষ্ঠিত
বারৈয়াঢালা জাতীয় উদ্যান

বারৈয়াঢালা জাতীয় উদ্যান বাংলাদেশের চট্টগ্রাম জেলার একটি জাতীয় উদ্যান। ২০১০ সালের ৬ এপ্রিল এটি প্রতিষ্ঠিত হয়। ২৯৩৩.৬১ হেক্টর জমি নিয়ে এই জাতীয় উদ্যানটি গঠিত।

চিত্রশালা

তথ্যসূত্র

বহিঃসংযোগ 

বাংলাদেশের জাতীয় উদ্যান
চট্টগ্রাম জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
চট্টগ্রাম জেলা
২০১০-এ বাংলাদেশে প্রতিষ্ঠিত
কাদিগড় জাতীয় উদ্যান

কাদিগড় জাতীয় উদ্যান বাংলাদেশের ময়মনসিংহ জেলার ভালুকা উপজেলায় বিস্তৃত একটি জাতীয় উদ্যান। ২০১০ সালের ২৪ অক্টোবর এটি প্রতিষ্ঠিত হয়। ৩৪৪.১৩ হেক্টর জমি নিয়ে এই জাতীয় উদ্যানটি গঠিত।

অবস্থান 

এই উদ্যানটি ময়মনসিংহের ভালুকা উপজেলার কাচিনা ইউনিয়নের সিডষ্টোর বাজার টু সখিপুর রাস্তার কাচিনা বাজার হইতে প্রায় ১ কিঃ মিঃ উত্তরে পালগাও চৌরাস্তার পাশে, কাচিনা গ্রামের উত্তর এবং পালগাও গ্রামের পূর্ব দিকে অবস্থিত।

হুমকি 
কাদিগড় জাতীয় উদ্যানের পার্শ্ববর্তী কাচিনা, বাটাজোর, পালগাঁও, তামাট ও ডাকুরিয়া গ্রামে বন বিভাগের নীতিমালাকে লঙ্ঘন করে বিভিন্ন স্থানে স্থাপন করা হয়েছে ১৫টি করতকল। আর এসব করাতকলে অনবরত চলছে প্রকাশ্য দিবালোকে ও রাতের আঁধারে শাল বনের বড় বড় গাছ কেটে কাঠ চেরাই। আর সেই চেরাই কাঠ করে আশপাশ এলাকার বাজারে অবস্থিত আসবাবপত্রের দোকানে হচ্ছে বিক্রি।

চিত্রশালা

তথ্যসূত্র 

বাংলাদেশের জাতীয় উদ্যান
ময়মনসিংহ জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বাংলাদেশের দর্শনীয় স্থান
ভালুকা উপজেলা
গ্র্যান্ড হোটেল (কলকাতা)

গ্র্যান্ড হোটেল যেটি এখন ওবেরয় গ্র্যান্ড নামে পরিচিত, সেটি কলকাতার ধর্মতলায় জওহরলাল নেহেরু রোডের ওপর অবস্থিত, আগে যার নাম ছিল চৌরঙ্গী রোড। এটি ব্রিটিশ যুগের একটি মার্জিত ভবন এবং কলকাতায় একটি বিখ্যাত হেরিটেজ বিল্ডিং। এই হোটেলের মালিক হলেন ওবেরয় হোটেলস এন্ড রিসর্টস।

ইতিহাস
হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|

১৯৩০ সালে, স্টিফেন এর মৃত্যুর কিছু পরে, কলকাতার একটি টাইফয়েড মহামারি তে হোটেলে ছয় জনের মৃত্যু হয়| হোটেলে এর নিষ্কাশন ব্যবস্থার উপর সন্দেহ হয়েছিল এবং সেটি ১৯৩৭ সালে বন্ধ হয়ে যায়| এই সম্পত্তি টি মোহন সিং ওবেরয় লিজ নেন যিনি ১৯৩৯ সালে হোটেল টি পুনরায় খোলেন এবং ১৯৪৩ সালে সরাসরি সম্পত্তি টা কিনে নেন|

হোটেল টির প্রধান লিফট হয় দ্বিতীয় বিশ্বযুদ্ধের সময় যখন আন্দাজ ৪০০০ সৈন্য এখানে থাকত এবং নিয়মিত পার্টি করত| হোটেলে মার্কিন নৌ বল এর মত ঘটনা তখনকার সময়ের দর্শক দের কথা মনে করিয়ে দেয়|

সুবিধা
ওবেরয় গ্র্যান্ড হলো ব্যবসায়িক এবং অবসর ভ্রমণকারীদের জন্য একটি সূক্ষ্ম হোটেল যেখানে মিটিং রুম, সাচিবিক এবং কুরিয়ার সার্ভিস, ফটোকপিয়ার, ফ্যাক্স, ইন্টারনেট, ইমেল এবং নথি বাঁধাই এর মতন আধুনিক সুবিধার সঙ্গে সজ্জিত একটি ২৪ ঘণ্টা খোলা বিজনেস সেন্টার উপলব্ধ আছে| অন্যান্য সুযোগ সুবিধার মধ্যে অন্তর্ভুক্ত ২৪ ঘণ্টা প্রহরী সেবা, কেনাকাটা বিকল্প, 24 ঘণ্টা লন্ড্রির, মুদ্রা বিনিময়, খানসামা, ভ্রমণ ডেস্ক এবং ব্যাপক নিরাপত্তা ব্যবস্থা| দর্শনীয় নৃত্যশালা টি রিসেপশন এর জন্য আদর্শ এবং ৮০০ জন পর্যন্ত গেস্ট দের ব্যবস্থা করতে পারে| ডাইনিং অপশন এর মধ্যে অন্তর্ভুক্ত বুফে ব্রেকফাস্ট এবং লাঞ্চ আন্তর্জাতিক রান্নার জন্য লা টেরেস, থাইল্যান্ড এর খাঁটি স্বাদ এর জন্য বান থাই এবং ডিনার এর আগে বা পরে শিথিলকরণ এর জন্য চৌরঙ্গী বার| এছাড়াও ২৪ ঘণ্টা ঘরের মধ্যে ডাইনিং ব্যবস্থা ও প্রদান করা হয়|

পুরস্কার
 Top Hotels in India ... Zagat Survey, Top International Hotels, Resorts and Spas 2005
 Best Business Hotel in Asia: Nominated ... International Business Asia and CNBC
 Best Hotel in the Five Star Deluxe Category in Eastern India ... Department of Tourism, Government of West Bengal

তথ্যসূত্র 

কলকাতার হোটেল
ওয়াংখেড়ে স্টেডিয়াম

ওয়াঙখেড়ে স্টেডিয়াম () ভারতের মুম্বইয়ে অবস্থিত একটি ক্রিকেট স্টেডিয়াম। এতে ৪৫,০০০ দর্শকের ধারণ ক্ষমতা আছে। অতীতে এই মাঠে অনেক হাই প্রোফাইল ক্রিকেট খেলা হয়েছে, যার মাঝে রবি শাস্ত্রী একটি ওভার ছয়টা ছয় মারা থেকে শুরু করে ২০১১ ক্রিকেট বিশ্বকাপ ফাইনাল অনুষ্ঠিত হয়, যেখানে ভারত দ্বিতীয়বারের মত ওডিআই ক্রিকেট বিশ্বকাপ জয় করে। এছাড়াও এই স্টেডিয়াম শচীন টেন্ডুলকারের আন্তর্জাতিক টেস্ট ক্যারিয়ারের ঐতিহাসিক শেষ ম্যাচের সাক্ষী।

উল্লেখযোগ্য ঘটনা

একদিবসীয় আন্তর্জাতিক 
 ১৯৯৬ ক্রিকেট বিশ্বকাপ এর ভারত অস্ট্রেলিয়ার গ্রুপ লিগ ম্যাচ আয়োজন করে। এই মাঠের এটিই টুর্নামেন্টের একমাত্র আয়োজিত ম্যাচ। ম্যাচে মার্ক ওয়াহ ভারতের বিরুদ্ধে তার প্রথম একদিবসীয় শতরানটি করেন।

টুয়েন্টি২০ আন্তর্জাতিক 
 ২০১২ সালে প্রথম আন্তর্জাতিক টি২০ ম্যাচ আয়োজন করে।
 ২০১৬ আইসিসি বিশ্ব টুয়েন্টি২০-এর সেমিফাইনাল সহ বেশ কিছু গুরুত্বপূর্ণ ম্যাচ অনুষ্ঠিত হয়।
 ২০১৬ সালে ক্রিস গেইল এই মাঠে ৪৮ বলে অপরাজিত ১০০ রান করে যা এই মাঠে সর্বোচ্চ ব্যক্তিগত স্কোর।
 ভারত ৩ টি ম্যাচ খেলেছে। মাত্র ১টিতে জয় পেয়েছে।
 রান তাড়া করে জেতার ক্ষেত্রে এই মাঠ আদর্শ। পরে ব্যাট করে চতুর্থ সর্বোচ্চ রানের স্কোরটি এই মাঠে হয়।

আইপিএল রেকর্ড

চিত্র

তথ্যসূত্র

বহিঃসংযোগ 

মুম্বই-এ খেলাধুলা
মুম্বই-এ ক্রীড়া স্থান
ভারতের স্টেডিয়াম
ভারতের ক্রিকেট মাঠ
ভারতের টেস্ট ক্রিকেট মাঠ
মহারাষ্ট্র
১৯৭৪-এ প্রতিষ্ঠিত
মুম্বইভিত্তিক ক্রিকেট
১৯৭৪-এ মহারাষ্ট্রে প্রতিষ্ঠিত
২০শ শতাব্দীতে ভারতের স্থাপত্য
১৯৮৭ ক্রিকেট বিশ্বকাপের স্টেডিয়াম
১৯৯৬ ক্রিকেট বিশ্বকাপের স্টেডিয়াম
২০১১ ক্রিকেট বিশ্বকাপের স্টেডিয়াম
২০২৩ ক্রিকেট বিশ্বকাপের স্টেডিয়াম
লিভারপুল (দ্ব্যর্থতা নিরসন)

লিভারপুল মারসিসাইড, ইংল্যান্ডের একটি শহর। এটি উল্লেখ করতে পারে:

স্থান 
অস্ট্রেলিয়া
লিভারপুল, নিউ সাউথ ওয়েলস
লিভারপুল সিটি, নিউ সাউথ ওয়েলস 
লিভারপুলের নির্বাচনী জেলা
কানাডা
লিভারপুল, নোভা স্কটিয়া
মার্কিন যুক্তরাষ্ট্র
লিভারপুল, ইলিনয়
লিভারপুল, নিউ ইয়র্ক
লিভারপুল, পেনসিলভানিয়া
লিভারপুল, টেক্সাস
পূর্ব লিভারপুল, ওহাইও
এন্টার্কটিকা
লিভারপুল সৈকত

ক্রীড়া 
 লিভারপুল ফুটবল ক্লাব, লিভারপুল ভিত্তিক ক্লাব, ইংল্যান্ড
 লিভারপুল ফুটবল ক্লাব, লিভারপুল ভিত্তিক ক্লাব রাগবি ইউনিয়ন ক্লাব পরবর্তিতে লিভারপুল সেন্ট হেলেন্স নামকরণ করা হয়।
 লিভারপুল ফুটবল ক্লাব (মন্টেভিডিও), মন্টেভিডিও ভিত্তিক ক্লাব, উরুগুয়ে
 লিভারপুল সিটি (রাগবি লিগ), লিভারপুল ভিত্তিক রাগবি লিগ ক্লাব, ইংল্যান্ড

অন্যান্য ব্যবহারসমূহ 
 লিভারপুল আর্ল, ব্রিটিশ আভিজাত্য শিরোনাম
 লিভারপুল, এক ধরনের  জল (বাধা)শো জাম্পিং অশ্বচালনা খেলাধুলায় পাওয়া যায়
 লিভারপুল (দোকান), মেক্সিকোর একটি দোকান 
 লিভারপুল (অ্যালবাম), ১৯৮৬ সালের অ্যালবাম
 লিভারপুল (ভিডিও গেম), লিভারপুল ফুটবল ক্লাব ভিত্তিক ভিডিও গেম
 লিভারপুল (২০০৮ চলচ্চিত্র)), ২০০৮ সালের আর্জেন্টাইন চলচ্চিত্র
 লিভারপুল (২০১২ চলচ্চিত্র), ২০১২ সালের কানাডীয় চলচ্চিত্র
 এইচএমএস লিভারপুল, রয়েল নেভির সাতটি জাহাজ 
 লিভারপুল ক্লাস লাইফবোট ১৯৩১ এবং ১৯৭৪ সালের মধ্যে রয়েল ন্যাশনাল লাইফ বোট ইনস্টিটিউশন (RNLI) দ্বারা পরিচালিত

স্থান এবং দ্ব্যর্থতা নিরসন পাতা
কনস্টান্টিনোপল অবরোধের তালিকা

বাইজেন্টাইন সাম্রাজ্যের রাজধানী কনস্টান্টিনপলের উপর বেশ কয়েকটি অবরোধ আরোপ হয়। এর মধ্যে দুইটি অবরোধ সফল হয়। প্রথমটি হল ১২০৪ খ্রিষ্টাব্দে ক্রুসেডারদের অবরোধ এবং দ্বিতীয়টি হল ১৪৫৩ খ্রিষ্টাব্দে উসমানীয় সুলতান দ্বিতীয় মুহাম্মদের অবরোধ।

পারস্যদেশীয় ও আরব অবরোধ 

 কনস্টান্টিনোপলের প্রথম অবরোধ, আভার, স্লাভ ও সাসানীয়দের কর্তৃক সংঘটিত।
 প্রথম আরব অবরোধ
 দ্বিতীয় আরব অবরোধ

বুলগেরিয়া ও রুশ অবরোধ 

 ক্রাম কর্তৃক পরিচালিত বুলগেরিয়ান অবরোধ (৮১৮)
 রুশ অবরোধ (৮৬০)
 রুশ অবরোধ (৯০৪) (কিছু সূত্রমতে ৯০৭)
 রুশ অবরোধ (৯৪১)

গৃহযুদ্ধের সময়কার অবরোধ ও হামলা 
 থমাস দ্য স্লাভের অবরোধ (৮২১-৮২২)
 লিউ টরনিকিওসের বিদ্রোহের সময় অবরোধ (১০৪৭)
 উসমানীয়দের সমর্থনের সাহায্যে চতুর্থ এন্ড্রোনিকোস পেলাইওলোগস কর্তৃক অবরোধ (১৩৭৬)

ক্রুসেড 

 ক্রুসেডারদের প্রথম অবরোধ (১২০৩)।
 ক্রুসেডারদের দ্বিতীয় অবরোধ (১২০৪)।

নাইসিয়ান অবরোধ 
 বুলগেরিয়ান ও নাইসিয়ান বাহিনী কর্তৃক অবরোধ। এটি ব্যর্থ হয়।
 জর্জ একরোপলিটেস কর্তৃক ১২৪৮ একটি অবরোধ করা হয়। তবে বিস্তারিত জানা যায় না।
 কনস্টান্টিনোপল ও গালাটায় একটি অসফল অবরোধ।
 ১২৬১ তে আলেক্সিওস স্ট্রাটেগোপোলসের অধীন বাহিনী দুর্বল প্রতিরক্ষার কারণে শহরে ঢুকে পড়ে। এর মাধ্যমে ল্যাটিন সাম্রাজ্যের সমাপ্তি ঘটে এবং বাইজেন্টাইন শাসন পুনপ্রতিষ্ঠিত হয়। অধিকাংশ ল্যাটিন সৈনিক লড়াইয়ে অংশ নেয়নি। সম্রাট কোনোপ্রকার প্রতিরোধ না করে পলায়ন করে। এসময় কোনো অবরোধ করা হয়নি।

উসমানীয় অবরোধ 

 ১৩৯০-১৪০২ এর মধ্যে উসমানীয় অবরোধ। প্রথমে নিকোপলিসের যুদ্ধের কারণে বাধাপ্রাপ্ত হয় ও পরবর্তীতে আঙ্কারার যুদ্ধের কারণে তুলে নেয়া হয়।
 কনস্টান্টিনোপল অবরোধ (১৪১১)। উসমানীয় গৃহযুদ্ধের সময়কার একটি সংক্ষিপ্ত অবরোধ।
 কনস্টান্টিনোপল অবরোধ (১৪২২)। শহরের উপর ব্যাপক আকারে অবরোধ আরোপ করা হয়। এসময় বাইজেন্টাইনরা জয়ী হয়।
 উসমানীয়দের দ্বারা চূড়ান্ত অবরোধ এবং কনস্টান্টিনোপলের পতন (১৪৫৩)।

কনস্টান্টিনোপল অবরোধ